تورکیه ایرینی عملیاتی چرچیوسینده تورکیه گمیسینده آپاریلان غیری-قانونی آختاریشا اعتراض ائدیب.
آوروپا بیرلیگی و ایتالیا سفیرلری ایله آلمانیانین تورکیه-ده کی موقتی ایشلر وکیلی مسئله ایله باغلی خاریجی ایشلر ناظیرلیگینه چاغیریلیب.
خاریجی ایشلر ناظیرلیگیندن وئریلن بیاناتدا دئییلیر: " رزالین-آ " آدلی تیجارت گمیمیزده "ایرینی" عملیاتی چرچیوسینده اؤلکه میزدن ایجازه آلینما‌دان آپاریلان غیری-قانونی آختاریشا اعتراض ائدیلیب و مووافیق اؤلکه لره نوتا وئریلیب. نوتادا حادثه نین اولوسلار آراسی حقوق نورما‌لارینا ضد اولدوغو و تظمینات حقوق لاریمیزین دا قوروندوغو
وورغولانیب.
قئید ائدک کی، دونن آغ دنیزی واسیطه‌سیله لیبی-یه ارزاق، بویا و بو کیمی محصول‌لار آپاران تورکیه-‌یه مخصوص تیجارت گمی‌سینده کاپیتانی یونان اولان آلمانیایا مخصوص "هامبورگ" گمیسی‌نین حربی هئیتی اولوسلار آراسی دنیز قانون‌لارینا ضد اولا‌راق آختاریش آپاریب.
